ÚRAD VLÁDY
SLOVENSKEJ REPUBLIKY
    sekcia vládnej legislatívy

								        Na rokovanie vlády SR
								        dňa 22. februára 2006
								        K materiálu č.3560/2006
								        K bodu č. 36

                                                  S T A N O V I S K O

k návrhu zákona o elektronickom výbere mýta za užívanie vymedzených úsekov pozemných komunikácií a o zmene a doplnení zákona č. 135/1961 Zb. o pozemných komunikáciách (cestný zákon) v znení neskorších predpisov - k novému zneniu
___________________________________________________________________________

I

Návrh zákona predkladá na rokovanie vlády Slovenskej republiky minister dopravy, pôšt a telekomunikácií SR P. Prokopovič mimo Plánu legislatívnych úloh vlády SR na rok 2006.

Cieľom predloženého návrhu je zavedenie spravodlivého a akceptovateľného spoplatnenia užívateľov cestnej infraštruktúry. Problematika navrhovaného zákona úzko súvisí s materiálom „Koncepcia zavedenia systému elektronického výberu mýta v Slovenskej republike“, predloženým na rokovanie vlády SR na základe  uznesenia vlády SR č. 1035/2002 bod C.2 k rozpracovaniu  koncepcie spoplatnenia užívateľov diaľnic a ciest pre motorové vozidlá .

 Zákon o elektronickom výbere mýta dopĺňa právny poriadok SR  v oblasti harmonizácie pravidiel spoplatnenia užívateľov cestnej infraštruktúry. 

Návrh zákona nepredpokladá negatívne dopady na verejné financie, predpokladá sa minimálny dopad na obyvateľstvo a skôr pozitívny dopad na hospodárenie podnikateľskej sféry. 
	
	Návrh zákona bol predložený na medzirezortné pripomienkové konanie. Zásadné pripomienky boli odstránené.  

II

   Legislatívna rada vlády SR prerokovala návrh zákona na svojom zasadnutí dňa 20. februára 2006 a  odporučila   vláde  návrh  s c h v á l i ť  s tým, že na rokovanie bude predložené jeho nové znenie, do ktorého budú zapracované pripomienky a odporúčania legislatívnej rady.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky a odporúčania legislatívnej rady vlády ( 20 pripomienok). Vzhľadom na uvedené odporúča vláde návrh zákona s c h v á l i ť  ešte s týmito pripomienkami :
	
V Čl. I
1. V § 2 ods.3  slovo „jednotka“ je potrebné nahradiť slovom „jednotkou“. 

2. V § 7 ods.1 slová „§ 4“ je potrebné nahradiť slovami „ § 3“.

3. V § 8 ods.2 slová „výšky trojnásobku vypočítanej výšky“ je potrebné    
    nahradiť slovami „trojnásobku vypočítanej sumy“.

4. V § 8 ods.3 slová „výšky dvojnásobku vypočítanej výšky „ je potrebné 
    nahradiť slovami „dvojnásobku vypočítanej sumy“.

V Čl. III slová „bod 3,4 a 5“ je potrebné nahradiť slovami „bodov 3 až 5“.

Bratislava    21.februára 2006
Vypracovala: J.Fischerová

									Štefan G r m a n
									generálny riaditeľ
   								    sekcie vládnej legislatívy